CELEX: 62010TO0370
Language: hu
Date: 2011-01-24 00:00:00
Title: A Törvényszék elnökének 2011. január 24-i végzése. # Rubinetterie Teorema SpA kontra Európai Bizottság. # Ideiglenes intézkedés iránti kérelem - Verseny - Bírságot kiszabó bizottsági határozat - Bankgarancia - Végrehajtás felfüggesztése iránti kérelem - Vagyoni kár - Különleges körülmények hiánya - Sürgősség hiánya. # T-370/10 R. sz. ügy

A Törvényszék elnökének 2011. január 24‑i végzése – Rubinetterie Teorema kontra Bizottság
      (T‑370/10. R. sz. ügy)
      „Ideiglenes intézkedés iránti kérelem – Verseny – Bírságot kiszabó bizottsági határozat – Bankgarancia – Végrehajtás felfüggesztése iránti kérelem – Vagyoni kár – Különleges körülmények hiánya – Sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek mérlegelése – Az ideiglenes
            intézkedésről határozó bíró mérlegelési jogköre (EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék
            eljárási szabályzata, 104. cikk, 2. §) (vö. 10–12. pont)
      2.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Bizonyítási teher – Vagyoni kár – A felperes társaság létét veszélyeztetni képes helyzet – Azon csoport helyzetének
            figyelembevételével történő értékelés, amelyhez tartozik (EUMSZ 278. cikk; a Törvényszék eljárási szabályzata, 104. cikk,
            2. §) (vö. 28–33., 36–38. pont)
      3.                     Ideiglenes intézkedés iránti kérelem – A végrehajtás felfüggesztése – A versenyjog szabályainak megsértéséért kiszabott bírság
            nem azonnali behajtásának feltételét képező bankgarancia‑nyújtási kötelezettség végrehajtásának felfüggesztése – Az elrendelés
            feltételei – Kivételes körülmények – A vállalkozás részvényesi szerkezetének, és azon csoport helyzetének figyelembevétele,
            amelyhez a vállalkozás tartozik – Bizonyítási teher (EUMSZ 278. cikk; a Törvényszék eljárási szabályzata, 104. cikk, 2. §)
            (vö. 41–43. pont)
      Tárgy
      
         
               Az [EUMSZ] 101. cikk, valamint az EGT‑Megállapodás 53. cikk alkalmazására vonatkozó eljárásban (COMP/39092 – „fürdőszoba‑felszerelések”‑ügy)
                  2010. június 23‑án hozott C (2010) 4185 végleges bizottsági határozat végrehajtásának felfüggesztése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék elnöke az ideiglenes intézkedés iránti kérelmet elutasítja.
               
            
         
                  2)
               
               
                  
               
               
                  	A Törvényszék elnöke a költségekről jelenleg nem határoz.